บลจ.ซีมิโก้หวังเพิ่มลูกค้าตปท.
เอฟโวลูชั่นฯดันเอยูเอ็มขยับขายกองอสังหาฯจ่ายสูง8%
21 ส.ค. 2554

เอฟโวลูชั่นฯดันเอยูเอ็มขยับขายกองอสังหาฯจ่ายสูง8%
หุ้นใหญ่ บลจ.ซีมิโก้เผย หลังเอฟโวลูชั่นฯ เข้ามาถือหุ้น หวังดึงนักลงทุนต่างชาติเข้ามาลงทุนผ่านกองทุนเพิ่มสินทรัพย์รวม 
นายชัยภัทร ศรีวิสารวาจา ประธานคณะกรรมการบริหารและกรรมการผู้อำนวยการ บริษัทหลักทรัพย์ (บล.) ซีมิโก้ ในฐานะผู้ถือหุ้นใหญ่บริษัทหลักทรัพย์จัดการกองทุน (บลจ.) ซีมิโก้ เปิดเผยว่า บริษัทคาดหวังว่าการเข้ามาถือหุ้นของบริษัท เอฟโวลูชั่น แคปปิตอล (E) ใน บลจ.ซีมิโก้ จำนวน 3.5 ล้านหุ้นหรือ 25% ของทุนจดทะเบียนจะช่วยเพิ่มลูกค้าต่างชาติให้เข้าลงทุนผ่านกองทุนของ บลจ.ซีมิโก้ เพิ่มขึ้น




“เอฟโวลูชั่นฯ เชี่ยวชาญและรู้จักตลาดต่างประเทศค่อนข้างมาก ทั้งธุรกิจและโรงแรม จึงเชื่อว่าจะแนะนำลูกค้าต่างชาติให้เข้ามาลงทุนในไทยได้ ซึ่งจะช่วยเพิ่มสินทรัพย์ (เอยูเอ็ม) ของ บลจ.ซีมิโก้ ปัจจุบันอยู่ที่ 3,000 ล้านบาท” นายชัยภัทร กล่าว
นอกจากนี้ ทั้งนี้ บริษัท เอฟโวลูชั่นฯ จะซื้อหุ้นบลจ.ซีมิโก้จำนวน 3.5 ล้านหุ้นหรือ 25% ในราคาหุ้นละ 2.076 บาท คิดเป็นมูลค่า 7.26 ล้านบาทในเดือนมิ.ย.นี้ โดยส่วนที่เหลือถือโดยบล.ซีมิโก้
บริษัทยังไม่มีแผนขายหุ้นที่เหลือให้นักลงทุนรายใดเพิ่ม จะพัฒนาธุรกิจตามแผนงานร่วมกับบริษัท เอฟโวลูชั่นฯ ต่อไป
สำหรับผลการดำเนินงานของ บลจ.ซีมิโก้ ขาดทุนมาโดยตลอดนับตั้งแต่ปี 2549 โดยยอมรับว่าการไม่มีสาขาเหมือน บลจ.ในเครือธนาคารพาณิชย์ ทำให้การขยายสินทรัพย์เป็นไปได้ยาก แม้ปัจจุบันบริษัทจะมีตัวแทนขายอิสระ ตัวแทนจำหน่ายซึ่งเป็นธนาคารขนาดเล็กและบริษัทหลักทรัพย์เป็นตัวแทนจัดจำหน่ายกองทุนให้ก็ตาม
ปัจจุบัน บลจ.ซีมิโก้ อมีกองทุนพื้นฐานให้แก่นักลงทุน ได้แก่ กองทุนตลาดเงิน กองทุนตราสารหนี้ กองทุนรวมหุ้นระยะยาว กองทุนรวมเพื่อการเลี้ยงชีพและกองทุนน้ำมัน โดยล่าสุดยู่ระหว่างเสนอขายกองทุนรวมอสังหาริมทรัพย์เบสท์บอนด์แวร์เฮ้าส์ (BBWPF) ระหว่างวันที่ 1327 พ.ค. 2554 ลงทุนในที่ดินพร้อมอาคารคลังสินค้าเบสท์บอนด์แวร์เฮ้าส์นวนคร รวมทั้งระบบสาธารณูปโภค ตั้งอยู่ที่บางปะอิน จ.พระนครศรีอยุธยา เนื้อที่รวม 44 ไร่ มูลค่ากองทุนไม่เกิน 880 ล้านบาท
กองทุนมีกรรมสิทธิ์ (ฟีโฮลด์) โดยจะปล่อยเช่าทรัพย์สินคืนให้กับบริษัทเบสท์บอนด์นวนครและบริษัทเบสท์บอนด์แวร์เฮ้าส์เพื่อบริหารจัดการ 3 ปี โดยต่อสัญญาเช่าออกไปได้ 2 ครั้ง ครั้งละ 3 ปี
สำหรับผลตอบแทนที่นักลงทุนจะได้รับระหว่างปีที่ 13 รายได้ค่าเช่าประมาณ 78 ล้านบาทต่อปี ซึ่งคาดการณ์ผลตอบแทนประมาณ 8.02% ต่อปี ส่วนปีที่ 4-6 รายได้ค่าเช่าประมาณ 81.9 ล้านบาทต่อปี คาดผลตอบแทน8.47% ต่อปี และปีที่ 7-9 รายได้ค่าเช่าอยู่ที่ประมาณ 85.1 ล้านบาทต่อปี คาดผลตอบแทน 8.84% ต่อปีส่วนปีที่ 10 เป็นต้นไปจะเจรจากับบริษัทเบสท์บอนด์แวร์เฮ้าส์ ให้เสร็จก่อนปีที่ 9 m